O‘zbekistonda endi yo‘qotilgan buyumlarni onlayn topish mumkin. Bu haqda Yagona interaktiv davlat xizmatlari portali xabar qildi. Foto: t.me/MyGovUz Qayd etilishicha, buning uchun «My.gov.uz» orqali «Topilmalar, yo‘qolgan buyumlar va hujjatlar bo‘yicha so‘rov yuborish xizmati»dan foydalanib, ariza qoldiriladi. Ma’lum qilinishicha, yo‘qotilgan buyum 2 oy mobaynida tegishli axborot tizimlari orqali qidiriladi. Shu muddat ichida buyum topilmasa, bazaviy hisoblash miqdorining 4 foizi miqdorida to‘lov to‘lab, yo‘qolgan ashyo topilmagani to‘g‘risida ma’lumotnoma olish mumkin. Bundan oldin IIV tizimidagi «Topilmalar stoli» faoliyati tugatilgani xabar qilingandi.